Document ID: 32005R0943

KOMISJONI MÄÄRUS (EÜ) nr 943/2005,
21. juuni 2005,
teatavate söödalisandite kasutamise alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
(2)
Määruse (EÜ) nr 1831/2003 artikliga 25 on kehtestatud üleminekumeetmed söödalisandite loa taotlustele, mis esitatakse direktiivi 70/524/EMÜ kohaselt enne määruse (EÜ) nr 1831/2003 kohaldamiskuupäeva.
(3)
Käesoleva määruse lisades loetletud lisandite loa taotlused esitati enne määruse (EÜ) nr 1831/2003 kohaldamiskuupäeva.
(4)
Esialgsed märkused kõnealuste taotluste kohta, nagu on ette nähtud direktiivi 70/524/EMÜ artikli 4 lõikes 4, esitati komisjonile enne määruse (EÜ) nr 1831/2003 kohaldamiskuupäeva. Seepärast käsitletakse neid taotlusi jätkuvalt direktiivi 70/524/EMÜ artikli 4 kohaselt.
(5)
Komisjoni määrusega (EÜ) nr 866/1999 (3) anti esmakordselt ajutine luba kasutada Enterococcus faecium mikroorganismipreparaati (NCIMB 10415) broilerkanade ja nuumsigade toitmisel. On esitatud uusi andmeid kõnealuse mikroorganismipreparaadi kasutamise tähtajatu loa andmise toetuseks. Hinnangust ilmneb, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse I lisas nimetatud mikroorganismipreparaadi kasutamiseks.
(6)
Komisjoni määrusega (EÜ) nr 418/2001 (4) anti esmakordselt ajutine luba kasutada Penicillium funiculosum’ist (IMI SD 101) saadud endo-1,3(4)-beeta-glükanaasi ja endo-1,4-beeta-ksülanaasi ensüümpreparaati munakanade ja broilerkalkunite toitmisel. On esitatud uusi andmeid kõnealuse ensüümpreparaadi kasutamise tähtajatu loa andmise toetuseks. Hindamine näitab, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse II lisas nimetatud ensüümpreparaadi kasutamiseks.
(7)
Määrusega (EÜ) nr 418/2001 anti esmakordselt ajutine luba kasutada Trichoderma longibrachiatum’ist (CNCM MA 6-10 W) saadud endo-1,4-beeta-ksülanaasi ensüümpreparaati broilerkalkunite toitmisel. On esitatud uusi andmeid kõnealuse ensüümpreparaadi kasutamise tähtajatu loa andmise toetuseks. Hinnangust ilmneb, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse II lisas nimetatud ensüümpreparaadi kasutamiseks.
(8)
Komisjoni määrusega (EÜ) nr 1636/1999 (5) anti esmakordselt ajutine luba kasutada Trichoderma longibrachiatum’ist (ATCC 2105) saadud endo-1,4-beeta-ksülanaasi ja Bacillus subtilis’est (ATCC 2107) saadud subtilisiini ensüümpreparaati broilerkanade toitmisel. On esitatud uusi andmeid kõnealuse ensüümpreparaadi kasutamise tähtajatu loa andmise toetuseks. Hinnangust ilmneb, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse II lisas nimetatud ensüümpreparaadi kasutamiseks.
(9)
Määrusega (EÜ) nr 1636/1999 anti esmakordselt ajutine luba kasutada Trichoderma longibrachiatum’ist (ATCC 2106) saadud endo-1,3(4)-beeta-glükanaasi ja Trichoderma longibrachiatum’ist (IMI SD 135) saadud endo-1,4-beeta-ksülanaasi ensüümpreparaati broilerkanade toitmisel. On esitatud uusi andmeid kõnealuse ensüümpreparaadi kasutamise tähtajatu loa andmise toetuseks. Hinnangust ilmneb, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse II lisas nimetatud ensüümpreparaadi kasutamiseks.
(10)
Komisjoni määrusega (EÜ) nr 2374/98 (6) anti esmakordselt ajutine luba kasutada Trichoderma reesei’st (CBS 528.94) saadud 3-fütaasi ensüümpreparaati (võõrutatud) põrsaste ja nuumsigade toitmisel. On esitatud uusi andmeid kõnealuse ensüümpreparaadi kasutamise tähtajatu loa andmise toetuseks. Hinnangust ilmneb, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Järelikult tuleks anda tähtajatu luba kõnealuse II lisas nimetatud ensüümpreparaadi kasutamiseks.
(11)
Kõnealuste taotluste hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad meetmed. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (7) kohaldamisega.
(12)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Mikroorganismide rühma kuuluvat I lisas nimetatud preparaati lubatakse tähtajatult kasutada loomasöötades söödalisandina kõnealuses lisas sätestatud tingimustel.
Artikkel 2
Ensüümide rühma kuuluvaid II lisas nimetatud preparaate lubatakse tähtajatult kasutada loomasöötades söödalisandina kõnealuses lisas sätestatud tingimustel.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. juuni 2005

Labels: 17
16
6